правилно проследени данните за операторите за предишни периоди, e целесъобразно да се установи максимален срок от десет години за съхраняването на лични данни, който да даде възможност за проследимост при огнища на болести, предавани чрез храните, и на болести по животните, проверки за хуманно отношение към животните и огнища на вредители по растенията.
 (7)
 За да бъдат изпълнени мерките в съответствие с принципа на защита на данните на етапа на проектирането, установен в Регламент (ЕС) 2016/679 на Европейския парламент и на Съвета (7) и Регламент (ЕС) 2018/1725 на Европейския парламент и на Съвета (8), на компонентите на IМSOC следва да се предостави ограничен капацитет за въвеждане на неструктурирана информация. Този капацитет следва да се използва само когато тази информация е необходима и не може да бъде предоставена ефикасно и структурирано. Освен това, дори при липсата на изрично позоваване на тях, принципите за защита на личните данни са заложени във всяка разпоредба на настоящия регламент, и по-специално във връзка с идентифицирането на администраторите на данни, сроковете на съхраняване на лични данни, достъпа до лични данни, предаването и прехвърлянето на лични данни и сигурността на данните.
 (8)
 Необходимо е многостепенно управление на IМSOC от Комисията в сътрудничество с държавите членки, за да се гарантира равномерно разработване на общи решения, приложими за IМSOC, както и съгласувано развитие и използване на компонентите на системата с оглед на ограничаване на административната тежест и въвеждането на различни процедури, когато това не е безусловно необходимо.
 (9)
 За тази цел е подходящо да се установи мрежа от членове, включително Комисията и, когато е уместно, агенции на ЕС, за всеки компонент на системата, както и Комисията да създаде управленски структури за текущо събиране на мнения от държавите членки относно планираните промени и новите моменти за насочване на развитието на IМSOC и нейните компоненти.
 (10)
 Въпреки че всеки компонент на IМSOC има свои специфични характеристики, с настоящия регламент следва да се установят общи принципи, които да бъдат спазвани от всички компоненти, във връзка със собствеността на данните, информацията и документите и отговорността за тях, както и обмена с други системи. С него следва също така да се установят задълженията и правата на Комисията във връзка с IМSOC и разпоредбите за защита на личните данни, предвидени в Регламент (ЕС) 2016/679, Директива (ЕС) 2016/680 на Европейския парламент и на Съвета (9) и Регламент (ЕС) 2018/1725.
 (11)
 Тъй като съгласно Регламент (ЕС) 2017/625 IМSOC трябва да включва RASFF, в настоящия регламент следва да се определят мерки за изпълнение с оглед на ефективното функциониране на RASFF в рамките на IМSOC въз основа на условията и процедурите, приложими за предаването на уведомления, както е установено понастоящем от Регламент (ЕС) No 16/2011 на Комисията (10), включително определението за различните видове уведомления, класифицирани в зависимост от рисковете.
 (12)
 Тъй като разпоредбите относно административна помощ и сътрудничество от дял IV на Регламент (ЕО) No 882/2004 на Европейския парламент и на Съвета (11) и мерките за изпълнение в Решение за изпълнение (ЕС) 2015/1918 на Комисията (12) за създаване на системата за административна помощ и сътрудничество („система АПС“) към момента